text: 95 kvinder strikkede på fjorden
  02 juni 2016 kl. 21.08
  95 kvinder og en enkelt mand var torsdag aften på Strikke-cruise på Haderslev fjord med fjordbåden Helene af Årø.
  Det var første gang, at fjordbåden er ramme om sådan et arrangement. Først lidt spisning – og så skulle strikkepindene gløde.
  Den enlige mand, der var med, var Koushi Radhakrisnan. Han er vært på TV SYDs successerie Den store Strikkedyst, og er kendt for sine sjove og farverige butterflys og hans eventyrligt strikkede engle. Koucshi underholdt de strikkende kvinder under den tre timer lange tur.
  Cruiset var arrangeret i samarbejde med Conny Feddersen fra strikkecafeen Garnache i Haderslev og Visit Haderslev.
  